[bookmark: _Toc16162633]1.pielikums pie Atklāta konkursa
 ar identifikācijas Nr. RSU xxxxK
nolikuma 1.pielikuma “Tehniskā specifikācija”
Piegādātāju apspriedes identifikācijas numurs RSU 2023/AP_4

Nefunkcionālās prasības

1. Vispārīgās nefunkcionālās prasības
Tabula 1 Vispārīgās nefunkcionālās prasības
	Prasības ID
	Prasības nosaukums un apraksts

	NFP-1 [bookmark: _Ref18327709]
	Elektroniskā kopdarbības vide
Piegādātājam, veicot Sistēmas ieviešanas un uzturēšanas darbus un Projektā paredzēto nodevumu sagatavošanu un piegādi, ir jānodrošina Pasūtītāja elektroniskās kopdarbības vides izmantošana, ko veido šāds rīku komplekts:
1. Microsoft Azure DevOps (TFS) (skat. NFP-002 un NFP-003);
2. Microsoft Teams (skat. NFP-004).

	NFP-2 [bookmark: _Ref18400571]
	Pieteikumu, uzdevumu reģistrēšana
Pieteikumi (vai uzdevumi) tiks reģistrēti Pasūtītāja rīcībā esošajā elektroniskajā kopdarbības vidē, kas izveidota, izmantojot Microsoft Azure DevOps (TFS). Pieteikumu saskaņošana un risināšana tiek veikta, izmantojot Pasūtītāja elektronisko kopdarbības vidi TFS.

	NFP-3 [bookmark: _Ref18400573]
	Elektroniskā kopdarbības vide TFS
Piegādātājam ir jānodrošina visu ar Sistēmas ieviešanu un uzturēšanu saistīto nodevumu reģistrēšana Pasūtītāja elektroniskajā kopdarbības vidē TFS, kas pieejama Piegādātājam līguma izpildes laikā un garantijas periodā. Elektroniskajā kopdarbības vidē TFS nodrošina šādas Pasūtītāja un Piegādātāja kopdarbības, kas ļaus:
1. Plānot un uzturēt projekta grafikus, rezervēt resursus un veidot darba vienumus un to hierarhijas;
2. Izsekot projekta darba vienumus: prasības, lietotāju stāstus, darba uzdevumus, kļūdas, tehniskos risinājumus, testpiemērus, kā arī šo darba vienumu savstarpējās saites un katra darba vienuma pilnu izmaiņu vēsturi; papildus var izmantot MS Excel vai MS Project darba vienumu izsekošanai un atjaunošanai;
3. Centrālā repozitorijā glabāt programmatūras izejas kodu, pielietojot paņemt/atdot procedūras (Check-out/Check-in) un asociējot tās ar darba vienumiem;
4. Iegūt pilnu programmatūras izejas koda un dokumentācijas komplektu uz jebkuru, Pasūtītāja izvēlētu datumu;
5. Iegūt informāciju par konkrēta koda apgabala (līdz pat rindiņai) autoru, kā arī pēdējo veikto izmaiņu datumu un laiku, kā arī darba vienumus, ar ko šīs izmaiņas saistītas;
6. Veikt iespējami agrīnas testēšanas plānošanu;
7. Veikt būvējumu automātisku pārvaldību, nodrošinot programmatūras kompilēšanu un automātisku būvējuma uzstādīšanu Pasūtītāja rīcībā esošās Sistēmas testa un produkcijas vidēs;
8. Darba izpildes rezultāta glabāšanu un saskaņošanu;
9. Iegūt pārskatus par projekta un konkrētas iterācijas norisi un aktuālo situāciju uz doto brīdi, analizēt komandas retrospekcijas, vērtēt izstrādes kvalitāti, būvējumu izpildes statusus, izejas koda izmaiņas un patērētos resursus.

	NFP-4 [bookmark: _Ref18327593]
	Elektroniskā kopdarbības vide Microsoft Teams
Piegādātājam ir jānodrošina visu ar Projekta dokumentāciju saistīto nodevumu reģistrēšana Pasūtītāja elektroniskajā kopdarbības vidē Microsoft Teams, kas pieejama Piegādātājam līguma izpildes laikā un garantijas periodā. Elektroniskajā kopdarbības vidē Microsoft Teams nodrošina šādas Pasūtītāja un Piegādātāja kopdarbības, kas ļaus:
1. Glabāt un saskaņot Sistēmas dokumentāciju;
2. Nodrošināt interviju pierakstu, demonstrāciju materiālu un citu darba dokumentu glabāšanu ar versiju kontroli un visu citu nepieciešamo projekta informācijas glabāšanu un pārvaldību.

	NFP-5 [bookmark: _Ref17703946]
	Nodevumu iesniegšana
Līguma ietvaros pēc katra sprinta Piegādātājam ir jānodrošina izstrādātā programmatūras izejas koda piegāde Pasūtītāja elektroniskajā kopdarbības vidē TFS un vismaz šādas dokumentācijas piegāde Pasūtītāja elektroniskajā kopdarbības vidē Microsoft Teams:
1. Informācija par sprinta ietvaros izstrādāto, piegādāto un mainīto Sistēmas funkcionalitāti (Piegādātājam ir jāveic atzīmes pie konkrētiem uzdevumiem Pasūtītāja elektroniskajā kopdarbības vidē TFS);
2. Sprinta ietvaros izstrādātās, piegādātas un mainītas Sistēmas funkcionalitātes uzstādīšanas instrukcija Pasūtītāja vidē.

Līguma ietvaros, ar relīzi nododot atsevišķu Sistēmas komponenti (skat. Tehniskās specifikācijas x. pielikumu Organizatoriskās prasības), darbu izpildes rezultātā, kā arī pēc izmaiņu veikšanas garantijas laikā, Piegādātājs sagatavo un nodod Pasūtītājam vismaz šādus nodevumus Pasūtītāja elektroniskajā kopdarbības vidē Microsoft Teams un/vai TFS:
1. Programmatūras projektējuma aprakstu, uzturēšanas periodā papildinot tā saturu ar Sistēmā veikto izmaiņu aprakstu;
2. Administratora rokasgrāmatu, uzturēšanas periodā papildinot tā saturu ar Sistēmā veikto izmaiņu aprakstu;
3. Testēšanas scenārijus, uzturēšanas periodā papildinot tās saturu ar Sistēmā veikto izmaiņu aprakstu;
4. Mācību administratora rokasgrāmatu, uzturēšanas periodā papildinot tās saturu ar Sistēmā veikto izmaiņu aprakstu;
5. Izstrādātās Sistēmas un gatavās programmatūras pielāgojumu pirmkodu, izpildkodu un konfigurācijas datnes (skriptus);
6. Nodevuma aprakstu, kurā iekļauts piegādāto vienumu uzskaitījums un apraksts.

Dokumentācijai jābūt noformētai latviešu valodā.

Atbilstoši nodevuma saturam, Pasūtītājs veic instalācijas testus, uzstādot piegādāto versiju Pasūtītāja testa vidē. Piegādātājs nodrošina instalācijas atbalstu pēc Pasūtītāja pieprasījuma. Ja testi ir neveiksmīgi, tālāka nodevuma akceptēšana tiek pārtraukta.

Papildus Pasūtītājs var pieprasīt Sistēmas demonstrāciju, ko Piegādātājam ir jānodrošina tādā līmenī, lai Pasūtītāja atbildīgie darbinieki spētu veikt citu Pasūtītāja darbinieku apmācību.

	NFP-6 [bookmark: _Ref18399363]
	Prasības Sistēmas dokumentācijai
Piegādātājam ir jānodrošina vismaz šāda Sistēmas dokumentācija par izpildītajiem darbiem nododot relīzi, atbilstoši realizēto darbu saturam:
1. Programmatūras projektējuma aprakstu, iekļaujot:
1.1. Sistēmas uzbūves un darbības principus;
1.2. Izmantoto tehnoloģiju un to komponentu aprakstus;
1.3. Sistēmas lietotāju lomu un tiesību aprakstu;
1.4. Datu bāzes uzbūves struktūru, iekļaujot datu modeļus ar aprakstiem.
2. Administratora rokasgrāmatu, iekļaujot:
2.1. Infrastruktūras un konfigurācijas aprakstu un parametrus, lai nodrošinātu nefunkcionālo prasību izpildi;
2.2. Instalācijas aprakstu, norādot nepieciešamos instalācijas un konfigurācijas parametrus, nodrošinot Pasūtītājam iespēju bez Izpildītāja līdzdalības veikt risinājuma uzstādīšanu un konfigurēšanu Pasūtītāja infrastruktūrā;
2.3. Versijas izveides un uzstādīšanas instrukciju, izmantojot elektroniskās kopdarbības vides TFS automātiskos būvējuma procesus;
2.4. Lietotāju pārvaldības procesu, iekļaujot pieejas tiesību piešķiršanas un administrēšanas aprakstu;
2.5. Auditācijas žurnalēšanas ierakstu parametru aprakstu.
3. Testēšanas scenāriju dokumentāciju, kas ietver vismaz:
3.1. Testēšanas apjoma aprakstu un regresijas testu scenārijus;
3.2. Regresijas testu dokumentētu rezultātu.
4. Lietotāju rokasgrāmatu (vismaz sistēmas un mācību administratoram), iekļaujot:
4.1. Galvenos lietošanas scenāriju aprakstus ar ekrānšāviņiem un komentāriem par veicamajām darbībām katra soļa ietvaros;
4.2. Informāciju par Sistēmas lietotāju iespējām veikt noteiktas informācijas ievadi, tās papildināšanu un labošanu un dzēšanu;
4.3. Atskaišu veidošanu.
5. Nodevuma aprakstu, iekļaujot:
5.1. Relīze, kurai piegāde veikta;
5.2. Piegādāto vienumu uzskaitījums un apraksts, norādot arī piegādātās dokumentācijas versijas numurus un atrašanās vietu Pasūtītāja elektroniskajā kopdarbības vidē Microsoft Teams un/vai TFS.


	NFP-7 [bookmark: _Ref18672432]
	Programmatūras koda dokumentēšana
Piegādātājam viss programmatūras izejas kods ir jākomentē un jādokumentē atbilstoši labajai programmatūras izstrādes praksei. Programmatūras pirmkoda komentāriem jāsatur vismaz šāda informācija: funkcijas atribūtu apraksts, tai skaitā tās uzdevumu, parametru, paredzamo kļūdu, iespējamo rezultātu uzskaitījums un detalizējums (metožu līmenī).

Datu bāzu skatiem, procedūrām, funkcijām un citiem elementiem koda komentāros uzreiz aiz attiecīgā elementa definējuma ir jābūt aprakstītai konkrētā datu bāzes elementa darbībai.

	NFP-8 [bookmark: _Ref17705513]
	Garantijas apjoms
Sistēmas garantijas uzturēšanas laikā Piegādātājam bez maksas jāveic tādu piegādātās programmatūras uzstādījumu, konfigurācijas parametru vai programmatūras modifikāciju veikšanu ar mērķi novērst funkcionālās kļūdas, drošības ievainojamības, Sistēmas veiktspējas problēmas, kā arī datu bojājumu novēršanu, kas radušies Piegādātāja apzinātas vai neapzinātas rīcības rezultātā un kas apgrūtina Sistēmas izmantošanu, atbilstoši Sistēmas tehniskajai specifikācijai, kāda tā bijusi, nododot Sistēmu ekspluatācijā (prasība attiecas uz visiem Sistēmas garantijas laikā pieteiktiem pieteikumiem).

	NFP-9 [bookmark: _Ref16854282]
	Pieteikumu pieteikšana, risināšana un reakcijas laiki
Garantijas uzturēšanas, atbalsta un uzturēšanas pakalpojumi tiek pieteikti Pasūtītāja elektroniskajā kopdarbības vidē TFS un nosūtot Piegādātāja kontaktpersonai e-pasta paziņojumu, izmantojot šādas kategorijas:
1. Avārija – Sistēmas vai atsevišķas tās funkcionalitātes darbības atteikums, datu bojājums vai integritātes zudums starp sistēmām Sistēmas darbības kļūdas dēļ, tādējādi liedzot Pasūtītājam veikt biznesa procesus pilnā apmērā. Problēmu ar kategoriju “Avārija” Pasūtītājam papildus ir jāvar tūlītēji pieteikt Piegādātāja kontaktpersonai, izmantojot tālruni;
2. Kļūda, neprecizitāte – Sistēmas kādas atsevišķas funkcionalitātes nekorekta darbība, tādējādi liedzot vai apgrūtinot Pasūtītājam tās izmantošanu pilnā apmērā;
3. Konsultācija – Pasūtītāja pieprasījums sniegt palīdzību Sistēmas lietošanā, izmaiņu pieprasījuma sagatavošanā u.tml.

Katram Garantijas atbalsta un uzturēšanas pakalpojuma pieteikumam (turpmāk – uzturēšanas pieteikums) tiek noteikta prioritāte:
1. Kritisks: problēma lietojumprogrammatūrā, kas apstādina Sistēmas vai tās kritiskas daļas darbību un kuras seku rezultātā Sistēmas lietošana vai datu transportēšana nav iespējama līdz problēmas novēršanai;
2. Steidzams: kļūda, kuru nevar apiet – problēma, kas izraisa programmatūras kļūdu vai nekorektu darbību, kas rada funkcionalitātes zudumus un nav zināms problēmas apiešanas risinājums, bet ir iespējams darbu turpināt ierobežotā režīmā;
3. Vidējs: kļūda, kuru var apiet – problēma, kas izraisa minimālus iespēju zudumus, bet ietekme uz Sistēmu ir mazsvarīga vai sagādā tikai zināmas neērtības;
4. Parasts: jebkura veida uzdevums, kas saistīts ar Sistēmas darbības nodrošināšanu.

Pieteikumiem ar kategoriju “Avārija” vienmēr tiek piešķirta prioritāte “Kritisks”.

Piegādātājam Sistēmas izstrādāšanas, garantijas un uzturēšanas fāzēs jānodrošina šāda pakalpojumu pieejamība:
1. Palīdzības dienesta, kas nodrošina pieteikumu pieņemšanu darba dienās no plkst. 08:00 līdz 18:00;
2. Atkarībā no pieteikuma kategorijas un prioritātes Piegādātājam jānodrošina šādi reakcijas un izpildes laiki (darba dienās darba laikā (no plkst. 08:00 līdz 18:00).

Reakcijas un izpildes laikiem darba dienās uz dažādu kategoriju uzdevumiem jābūt šādiem:
	Prioritāte
	Reakcijas laiks
	Izpildes laiks

	Kritisks
	Ne vairāk kā 4 darba stundas
	Ne vairāk kā 12 darba stundas vai abpusēji saskaņotā termiņā

	Steidzams
	Ne vairāk kā 8 darba stundas
	Ne vairāk kā 3 darba dienas vai abpusēji saskaņotā termiņā

	Vidējs
	Ne vairāk kā 24 darba stundas
	Ne vairāk kā 10 darba dienas vai abpusēji saskaņotā termiņā

	Parasts
	Ne vairāk kā 5 darba dienas
	Ne vairāk kā 20 darba dienas vai abpusēji saskaņotā termiņā



Reakcijas laiks – laiks, kurā Piegādātājam ir jāpaziņo Pasūtītājam par pieteikuma saņemšanu, pieteiktās problēmas novēršanas aprakstu un plānoto novēršanas laiku.

Izpildes laiks – laiks, kurā Piegādātājam ir jāizpilda un jāpiegādā Pasūtītājam pieteikuma risinājums. Izpildes laiku ir iespējams pārskatīt, Piegādātājam un Pasūtītājam attiecīgi par to vienojoties.



	NFP-10 
	Web bāzēta programmatūra
Sistēmai ir  jābūt realizētai, balstoties uz web bāzētu programmu modeli, t.i., vienota un centralizēta lietojuma programmatūra un/vai datu bāze, ar iespēju tai pieslēgties daudziem vienlaicīgiem, teritoriāli izkliedētiem, lietotājiem, kuri pieslēgumam izmanto TCP/IP veida tīkla savienojumu, standarta interneta pārlūkprogrammu un HTTP/HTTPS datu pārraides protokolu.



[bookmark: _GoBack]Prasības Sistēmas arhitektūrai un vidēm
Tabula 2 Prasības Sistēmas arhitektūrai un vidēm
	Prasības ID
	Prasības nosaukums un apraksts

	NFP-11 
	Datu glabāšana Sistēmā
Datu glabāšanai Sistēmā jāizmanto relāciju datu bāzu vadības sistēma un relāciju datu modelis. Relāciju datu modelim kopumā jābūt normalizētā veidā. Ir pieļaujamas atsevišķas atkāpes no datu modeļa normalizācijas (datu modeļa denormalizācija), kā arī datu glabāšanas principi specializētiem nolūkiem (piemēram, meklēšanas risinājuma funkcionalitātes nodrošināšanai u.tml.). Katrai šādai atkāpei ir jābūt argumentētam un racionālam pamatojumam, kas dokumentēts Sistēmas tehniskajā dokumentācijā. Normalizēta datu modeļa lietošanas mērķis ir:
1. Izvairīties no liekas datu glabāšanas, t.sk. liekas datu dublēšanās;
2. Nodrošināt ciešāku datu modeļa atbilstību ar reālās pasaules objektiem, procesiem un to attiecībām (relācijām), tādejādi padarot to vieglāk saprotamu;
3. Strukturēt datus tā, lai datu modelis būtu elastīgs.

Ja Sistēmas realizācijai datu glabāšanai nav nepieciešama relāciju datu bāzu vadības sistēma, tad detalizētas analīzes laikā, racionāli pamatojot šādu lēmumu, Piegādātājs var vienoties ar Pasūtītāju par savādākas datu glabāšanas izvēli.

	NFP-12 
	Veiktspējas un ātrdarbības prasības
Sistēmai normālas noslodzes apstākļos (50 lietotāju vienlaicīgas sesijas) ir jānodrošina:
1. Datu izvadformas ielādes vidējais laiks ne ilgāk par 2 sekundēm;
2. Datu ievadformā ievadīto datu saglabāšana Sistēmā ne ilgāk par 5 sekundēm;
3. Informācijas attēlošana Sistēmas meklēšanas sarakstos ar specifisku meklēšanas parametru/atslēgu ievadu – ne ilgāk par 5 sekundēm;
4. Interaktīvas atskaites sagatavošanai uz ekrāna ir jāizpildās ne ilgāk kā 10 sekundes.

Sistēmai ekstremālos noslodzes apstākļos (vismaz 1000 lietotāju vienlaicīgas sesijas) ir jānodrošina:
1. Datu izvadformas ielādes vidējais laiks ne ilgāk par 3 sekundēm;
2. Datu ievadformā ievadīto datu saglabāšana Sistēmā ne ilgāk par 8 sekundēm;
3. Informācijas attēlošana Sistēmas meklēšanas sarakstos ar specifisku meklēšanas parametru/atslēgu ievadu – ne ilgāk par 8 sekundēm;
4. Interaktīvas atskaites sagatavošanai uz ekrāna ir jāizpildās ne ilgāk kā 15 sekundes.

Gadījumos, kad kāda procesa, kurš ietekmē lietotāja saskarnes elementu attēlošanu, plānotais izpildes laiks ir lielāks par 3 sekundēm, lietotājs jāinformē ar attiecīgu paziņojumu vai grafisku elementu.

Minētā ātrdarbība jānodrošina, ņemot vērā reālu datu bāzu aizpildījumu ražošanas režīmā.


Detalizētās analīzes laikā Piegādātājs var, saskaņojot ar Pasūtītāju, precizēt atsevišķu Sistēmas funkciju izpildes laikus, kas ir atšķirīgi no šajā prasībā minētajiem, ja ir racionāls pamatojums tam, ka attiecīgajām funkcijām ir nepieciešami atšķirīgi izpildes laiki.

Veicot ātrdarbības mērījumus, tie jāveic no klienta darbstacijas, kas Sistēmai pieslēgta lokālajā datortīklā un uz kuras tiek veiktas (simulētas)  lietotāju darbības ar Sistēmu, pakāpeniski sasniedzot prasībā definēto lietotāju skaitu normālas slodzes vai ekstremālas noslodzes apstākļos. Pasūtītājs ātrdarbības mērījumu veikšanai nodrošina rīku JMeter un tehnisko infrastruktūru atbilstoši Sistēmas platformas Piegādātāja minimālajām tehniskajām rekomendācijām.

	NFP-13 
	Sistēmas mērogojamība
Projektējot un ieviešot Sistēmu, lai nodrošinātu augstu pieejamību un veiktspēju, Piegādātājam ir jāņem vērā nepieciešamība atbalstīt Sistēmas darbināšanai izmantotās infrastruktūras mērogojamību, paredzot, ka var tikt veikta gan vertikāla (Scale-Up - palielinot esošo komponenšu jaudu/kapacitāti), gan horizontāla (Scale-Out - pievienojot jaunas papildus komponentes, piemēram - papildus serveri pieprasījumu apstrādei) infrastruktūras mērogojamība.

	NFP-14 
	Gatavo komponenšu izmantošana
Ja Sistēmas izveidē tiek izmantotas gatvas komponentes (piemēram, gatava lietojumprogrammatūra. Sistēmprogrammatūra, programmatūras bibliotēkas, spraudņi, u.c.), tad Piegādātājam jānodrošina, ka šo komponenšu izmantošanas licences nosacījumi neierobežo Sistēmas izstrādes un ieviešanas dokumentācijā noteikto prasību īstenošanu. 

	NFP-15 
	Licences un drošības sertifikāti
Piegādātājam Sistēmas pilnvērtīgai darbināšanai Pasūtītāja testa un produkcijas vidē ir jāpiegādā visas nepieciešamās  programmatūras licences (operētājsistēmas, datu bāzu vadības sistēmas, izmantoto standarta programmatūru u. c.), ņemot vērā pasūtītājam jau pieejamās licences (Microsoft Windows Server, Microsoft SQL Server).

Pasūtītājs nodrošina sertifikācijas pakalpojuma sniedzēja drošības sertifikātus.

Piegādātājam ir jānodrošina visu iepirkuma ietvaros piegādāto papildus licenču uzturēšana Līguma darbības periodā.

Licenču iegādes izmaksas, kā arī to uzturēšanas izmaksas garantijas perioda ietvaros ir jāsedz Piegādātājam un tām ir jābūt iekļautām Finanšu piedāvājuma kopsummā. Piegādātājam finanšu piedāvājumā ir jāsniedz visu licenču izmaksu atšifrējums.

	NFP-16 
	Izstrādes vides
Piegādātājam ir jāveic Sistēmas izstrāde, ieviešana un nepieciešamo vižu uzturēšana atbilstoši labās prakses principiem informācijas sistēmu izstrādes jomā, paredzot, ka projektā ir autonoma izstrādes vide, testēšanas vide, akcepttestēšanas vide un produkcijas vide.

Piegādātājam ir jānodrošina izstrādes un testēšanas   vides uzturēšana ar saviem tehniskajiem resursiem. Pasūtītājs  projektā nodrošina Sistēmas akcepttestēšanas (Pasūtītāja testa) un produkcijas vidi. Piegādātājam piekļuve akcepttestēšanas un produkcijas videi tiek pieļauta tikai Pasūtītāja kontrolētā uzraudzībā.



	Lietotāja saskarnes prasības
Tabula 3 Lietotāja saskarnes prasības
	Prasības ID
	Prasības nosaukums un apraksts

	NFP-17 
	Vispārīgās lietotāju saskarnes prasības
Sistēmas lietotāja saskarnei jāatbilst šādām prasībām:
1. Lietotāji darbam ar Sistēmu izmanto interneta pārlūkprogrammu, detalizētas analīzes laikā Piegādātājs ar Pasūtītāju var vienoties par cita veida Sistēmas lietotāja saskarni;
2. Lietotāju saskarnes jāveido vizuāli pievilcīgas, ērtas lietošanā, pieskaņotas Sistēmas lietošanas scenārijiem, lai ar minimālu darbību skaitu panāktu nepieciešamo rezultātu;
3. Veidojot lietotāju saskarnes dizainu, saskaņojot ar Pasūtītāju, lieto Pasūtītāja logo un citus korporatīvās identitātes elementus atbilstoši Pasūtītāja stila grāmatai.

Sistēmas lietotāja interfeisam ir jābūt orientētam uz lietotāju:
1. Ekrānformās ir jāizmanto lietotājam viegli saprotama terminoloģija, piemērojot nozares „labās prakses” pieredzi;
2. Apzīmējot vienu un to pašu elementu vai datu lauku dažādās ekrānformās, jābūt izmantotiem vieniem un tiem pašiem terminiem un grafiskajām zīmēm;
3. Ekrānformās ir jāiekļauj lietotāja pamācības, kā konkrēto lauku vai formu aizpildīt un  kādas ir tajā pieļaujamās ievades vērtības;
4. Datu ievades un apstrādes secībai ir jāatbilst tipiska lietotāja darba procesam;
5. Visos gadījumos ir jābūt skaidri norādītai konkrētai darbībai, kuru veic lietotājs, kā arī skaidri saprotamas norādes, kā pārtraukt vai pabeigt iesākto darbību;
6. Kļūdu un ārkārtas situāciju aprakstiem ir jābūt skaidriem un lietotājam saprotamiem, tieši norādot, kāda darbība tiek sagaidīta no lietotāja.


	NFP-18 
	HTML un CSS standarti
Sistēmai jābūt veidotai saskaņā ar HTML un CSS standartiem. Lietotāja funkcionalitātes izstrādē ieteicams lietot HTML5, CSS3, jQuery, jQueryUI, AJAX un citas populāras un atzītas tehnoloģijas, kas uzlabo lietotāja saskarni un rada ērtu darba vidi.

Ja Sistēmu paredzēts izmantot arī uz mobilajām iekārtām ar mobilajām pārlūkprogrammām, Sistēmas lietotāja saskarne izstrādājama, izmantojot reaģējošu tīmekļa lapas dizainu (angļu val. “responsive web design”). Sistēmas detalizētas analīzes laikā, sagatavojot tehnisko dokumentāciju, skaidri jānorāda, vai Sistēmu paredzēts lietot mobilajās iekārtās un kuras Sistēmas daļas tiek sagatavotas šādām vajadzībām.

	NFP-19 
	Pārlūkprogrammu atbalsts
Sistēmai ir jānodrošina šādu pārlūkprogrammu pēdējos divos gados izdoto versiju atbalstu, t.sk., mobilās versijas:
1. Microsoft Edge;
2. Mozilla Firefox;
3. Google Chrome;
4. Safari.

Ja lietotājs datu ievades formās izmanto citu pārlūkprogrammu vai tās versiju kā norādīts augstāk minētā sarakstā, tad lietotājam jāparāda pamanāms paziņojums ar atbalstītajām pārlūkprogrammām un funkcionalitātes iespējamiem ierobežojumiem.

	NFP-20 
	Valodas atbalsts lietotāja saskarnei
Sistēmai ir jānodrošina daudzvalodu atbalsts (t.sk., sagatavota tulkojuma pievienošana Sistēmai, kā arī pārslēgšanās starp Sistēmā pievienotajām valodām) lietotāja saskarnē, par pamatu (bāzes versiju) un kā noklusēto valodu Sistēmas gala lietotāju saskarnei izmantojot latviešu valodu (Sistēmas administrēšanas lietotāja saskarne var būt angļu valodā, atbilstoši izvēlētajai Sistēmas platformai).

Daudzvalodu atbalstam jābūt realizētām vismaz attiecībā uz šādiem elementiem:
1. Virsrakstiem, izvēlnēm un lauku nosaukumiem (aprakstiem, uzaicinājumiem) ievadformās un dialogos;
2. Ekrāna uzziņas (palīdzības) aprakstiem, neatkarīgi no to attēlošanas veida/vietas (statusa rindā, kā 'peldošais' teksts, atsevišķā logā u.tml.), kā arī kļūdu, brīdinājumu un informatīvajiem vai jebkura cita veida paziņojumiem, ko Sistēma rāda lietotājiem.

Šādos gadījumos ir pieļaujamas šādas atkāpes no šīs prasības:
1. Atsevišķu kļūdu un brīdinājumu gadījumā – atsevišķi un īpaši izceļot, ir pieļaujams attēlot detalizētu informāciju par kļūdu citā valodā (kas ir atšķirīga no lietotāja izvēlētās valodas); šīs atkāpes gadījumā lietotājam lietotāja izvēlētajā saskarnes valodā ir jāsaņem arī norādes par nepieciešamo tālāko rīcību;
2. Ja kādā no programmatūras vienībām izmanto operētājsistēmas koplietošanas lietotāja saskarnes resursus (piemēram, 'Save As' dialogu, 'Print' dialogu u.tml.), tad šiem resursiem lietotāja saskarnes elementi var būt tādā valodā, kāda uzstādīta operētājsistēmā lietotāja saskarnei.

Piegādātājam ir jāpiegādā Sistēmas gala lietotāju saskarnes valodas komplekts - latviešu valodā un angļu valodā. 

Daudzvalodu atbalsts var netikt nodrošināts, par to vienojoties ar Pasūtītāju detalizētas analīzes laikā, atbilstoši Sistēmas realizācijai izvēlētās platformas īpatnībām.



	Drošības prasības	
Tabula 4 Drošības prasības
	Prasības ID
	Prasības nosaukums un apraksts

	NFP-21 
	Vispārējās drošības prasības Sistēmai
Sistēmas saskarnēm jābūt izveidotām tā, lai nebūtu iespējams apiet autentifikācijas un autorizācijas procedūras un nesankcionēti lietot Sistēmas funkcionalitāti, piekļūt tās datiem vai datnēm, pārsniedzot piešķirto piekļuves tiesību apjomu. Lietotāji nedrīkst piekļūt Sistēmā glabājamai informācijai, apejot drošības kontroles programmas, piemēram, operētājsistēmas, failu  vai datu bāzes līmenī.

Sistēmas arhitektūrai jābūt izveidotai tā, lai samazinātu potenciālos drošības apdraudējuma riskus. Sistēmā jāizveido pietiekami kontroles mehānismi, lai nodrošinātu, ka konfidenciāla informācija, kas uzticēta Sistēmai gan tās pārraides, gan glabāšanas laikā, netiks atklāta personām vai programmām, kurām nav attiecīgas autorizācijas.

	NFP-22 [bookmark: _Ref18396765]
	Neautentificētam lietotājam atļautās darbības
Piegādātājam detalizētās analīzes laikā jāizveido un ar Pasūtītāju jāsaskaņo saraksts ar darbībām, kuras Sistēmas publiskajā daļā atļauj veikt neidentificētam un neautentificētam lietotājam.

	NFP-23 
	Lietotāja identificēšana un autentificēšana
Sistēmai jānodrošina, ka reģistrēts lietotājs tiks sekmīgi identificēts un autentificēts, pirms tiek atļauta jebkāda cita darbība ar Sistēmas slēgto daļu.

	NFP-24 
	Identificēšanas un autentificēšanas mehānisms
Lietotāju identificēšanai un autentificēšanai ir jāizmanto Pasūtītāja rīcībā esošā infrastruktūra, kas realizēta, izmantojot Microsoft Active Directory, t.sk. Single-Sign-On scenāriju nodrošināšanai – Active Directory Federation Service (ADFS), kas nodrošina vienotu lietotāju identifikāciju un autentifikāciju.
Piegādātājam risinājumā ir jānodrošina korekta Single-Sign-Out funkcijas realizācija. Jāizmanto arī Latvija.lv Vienotās pieteikšanās modulis. 

	NFP-25 
	Lietotāju lomas
Sistēmai ir jāatbalsta lietotāju lomu (grupu) uzturēšana un izmantošana. Detalizētās analīzes laikā iespējams noteikt Microsoft Active Directory izmantošanu atbilstošu lietotāju lomu (grupu) uzturēšanai.


	NFP-26 
	Sesijas pārtraukšana
Sistēmai jānodrošina, ka lietotāja sesija tiks pārtraukta, ja lietotājs pats iniciē sesijas pārtraukšanu (Log Out).

Sistēma automātiski pārtrauc lietotāja sesiju, ja lietotājs nav veicis nekādas darbības ar Sistēmu noteiktu laiku (noteiktais laiks ir jāuztur kā maināms Sistēmas konfigurācijas parametrs), t.sk. jāveic Sign-Out no Single-Sign-On nodrošinātāja servisa (ADFS), ja Sistēma izmanto Single-Sign-On servisu. 

Pēc lietotāja sesijas pārtraukšanas (neatkarīgi no tā, kas to izraisījis), attiecīgais lietotājs kļūst par neautentificētu lietotāju, lietotāja darbs ar Sistēmu tiek pārtraukts un lietotāja iesāktās, bet nesaglabātās izmaiņas datos tiek atceltas (tiek pārtraukta transakciju izpilde). Lai kļūtu par autentificētu lietotāju un atsāktu darbu ar Sistēmu, lietotājam jāveic identifikācijas un autentifikācijas procedūra.



	NFP-27 
	Aizsardzība pret automatizētiem datu iegūšanas rīkiem
Sistēmā ir jābūt iestrādātai aizsardzībai pret automatizētiem datu iegūšanas un iesūtīšanas rīkiem (robotiem).

Piegādātājam detalizētās analīzes laikā jānosaka un ar Pasūtītāju jāsaskaņo aizsargājamās funkcijas un aizsardzības principi un algoritmi (piemēram, CAPTCHA un tās sarežģītības pielietošana).

	NFP-28 
	Informācijas aizsardzības principi
Sistēmai jānodrošina apstrādājamās informācijas aizsardzība, lai neautorizētas personas vai sistēmas nevarētu izgūt vai modificēt informāciju, kas nav publiski pieejama.

Īstenojot informācijas aizsardzību Sistēmā, ir jāvadās pēc šādiem principiem: 
1. „Zina tikai tas, kuram jāzina” (angļu val. “need-to-know”);
2. „Ir jānodrošina minimālās tiesības pienākumu pildīšanai” (angļu val. “least privilege”);
3. Jābūt nodrošinātai lietotāju darbību uzskaitei (angļu val. “accountability”);
4. Sistēmas konfigurācijai un drošības arhitektūrai ir jānodrošina  aizsardzība pret OWASP Top 10 aktuālajā versijā norādītajiem apdraudējumiem (https://www.owasp.org/index.php/Category:OWASP_Top_Ten_2017_Project).

	NFP-29 
	Auditācijas pierakstu veidošana
Sistēmai ir automātiski jāizveido un jāsaglabā audita pieraksti par vismaz šādiem notikumiem:
1. auditācijas funkcijas ieslēgšana un izslēgšana;
2. datu ieraksta (vienuma) izveide;
3. personas datu ieraksta lasīšana;
4. datu ieraksta (vienuma) modifikācija;
5. datu ieraksta (vienuma) dzēšana;
6. lietotāja tieši vai pastarpināti izraisīts pieprasījums Sistēmai;
7. par citiem notikumiem, kas var sniegt noderīgu informāciju Sistēmas darbības uzraudzībai un drošības incidentu izmeklēšanai.

Auditācijas pieraksti jāveido gan par veiksmīgām operācijām, gan par neveiksmīgām operācijām. Audita datus nedrīkst uzglabāt tajās pašās datu bāzes tabulās, kurās tiek uzglabāti pamatdati.

Piegādātājam detalizētās analīzes laikā jānosaka un ar Pasūtītāju jāsaskaņo:
1. citu notikumu saraksts, kuram nepieciešama auditācijas pierakstu veidošana;
2. katram sarakstā iekļautajam notikumam specifiskā informācija, kura iekļaujama audita pierakstā.

	NFP-30 
	Auditācijas pierakstā iekļaujamā informācija
Katrā auditācijas pierakstā Sistēmā jāiekļauj vismaz šāda informācija par auditējamo notikumu: 
1. notikuma datums un laiks (minimums ar precizitāti līdz sekundei; vēlams - līdz sekundes 1/100 daļai);
2. notikuma veids;
3. ar notikumu saistītā subjekta identitāte - identifikācijas dati (vismaz šādi lietotāja parametri: lietotāja vārds, IP adrese, no kuras lietotājs pieslēdzas);
4. notikuma objekts, kurš tiek identificēts vismaz attiecīgā datu apmaiņas saskarnē noteiktajā apjomā;
5. notikuma iznākums – sekmīga vai nesekmīga darbība;
6. informācija par datu objektu, kas tika apskatīts / apstrādāts;
7. cita, attiecīgajam notikumam specifiska, informācija, kura definēta citās prasībās vai detalizētās analīzes laikā. 

	NFP-31 
	Procedūras auditācijas pierakstu tīrīšanai
Sistēmai ir jānodrošina procedūras auditācijas pierakstu tīrīšanai attiecībā uz noteikta veida notikumiem un laika periodiem, piem., izdzēst vecos kļūdu paziņojumus u.c., kā arī procedūras auditācijas pierakstu eksportēšanai un arhivēšanai.

	NFP-32 
	Par serveri izpaužamās informācijas minimizācija
Piegādātājam, izmantojot konfigurācijas uzstādījumus, pēc iespējas jāminimizē informācijas apjomu, kas tiek izplatīts par Sistēmas serveriem un aplikācijām, tajās izmantoto programmatūru (tehnoloģijas, versijas u.tml.). Šī prasība attiecas uz vismaz šādiem Sistēmas darbības aspektiem:
1. HTTP/HTTPS protokola lietošanas ietvaros;
2. Sistēmas kļūdu/avārijas situācijās ārpus servera izplatītais informācijas apjoms (lietotājam jāsaņem minimāls informācijas apjoms - fakts par notikumu un rekomendācija tālākai rīcībai; detalizēta informācija par notikumu jāsaglabā servera žurnālfailos un/vai Sistēmas auditācijas pierakstos).

Piegādātājam šīs prasības ietvaros ir jāpiegādā vismaz divi atšķirīgi konfigurācijas uzstādījumu komplekti: 
1. konfigurācija maksimāli minimizētas informācijas izpaušanai, kas pielietojama ekspluatācijas un mācību vidēs;
2. konfigurācija normālas vai paplašinātas informācijas izpaušanai, kas pielietojama testu vidē.


	NFP-33 
	Sintaktiskās kontroles
Sistēmai ir jānodrošina sintaktiskās kontroles tiem ievadlaukiem, kuros paredzēts ievadīt noteikta formāta datus, piemēram, datuma ievadlaukā ievadāmajiem datiem jābūt atbilstošiem sistēmā konfigurētam datuma formātam. Līdzīgi jākontrolē, lai datu ievadlaukos, kas paredzēti skaitliskiem datiem, tiktu ierobežotas iespējas ievadīt citus simbolus.

	NFP-34 
	Normatīvais regulējums sistēmas izstrādei un drošībai
Izstrādātajam Sistēmas izstrādē ir jānodrošina atbilstība vismaz šāda normatīvā regulējuma prasībām, kas ir aktuāls Sistēmas izstrādes brīdī:
· 2015. gada 28. jūlija Ministru kabineta noteikumi Nr. 442 Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām;
· 2020. gada 14. jūlija Ministru kabineta noteikumi Nr.445 “Kārtība, kādā iestādes ievieto informāciju internetā”.
· Fizisko personu datu apstrādes likums;
· Vispārīgā datu aizsardzības regula.

Ja Sistēmas izstrādes laikā tiek apstiprināts jauns normatīvais regulējums vai aktualizēts esošais, kas ir attiecināms uz Sistēmu, tas attiecīgi Piegādātājam ir jāņem vērā, veicot Sistēmas izstrādi.



[bookmark: _Toc16162638]Prasības Sistēmas testēšanai
Tabula 5 Prasības Sistēmas testēšanai
	Prasības ID
	Prasības nosaukums un apraksts

	NFP-35 
	Sistēmas testēšanas apjoms
Pirms izstrādātās Sistēmas nodošanas akcepttestēšanai Piegādātājam jānodrošina visu Sistēmu komponenšu, to savstarpējās sadarbības, kā arī mijiedarbības ar citām ārējām sistēmām testēšana. Katrai komponentei jāveic pilnīgi visu tās funkciju testēšana.

	NFP-36 
	Sistēmas drošības testēšana
Pasūtītājam, veicot Sistēmas pieņemšanu, ir tiesības veikt neatkarīgu Sistēmu drošības testēšanu. Piegādātājam ir jānovērš visas šo testu ietvaros konstatētās nepilnības/ievainojamības bez papildu samaksas veikšanas.

Pasūtītājam pēc Sistēmas ieviešanas produkcijas vidē ir tiesības veikt neatkarīgu Sistēmu drošības testēšanu. Piegādātājam ir jānovērš visas šo testu ietvaros konstatētās nepilnības bez papildus samaksas veikšanas Sistēmas garantijas laikā.

	NFP-37 
	Sistēmas veiktspējas testēšana
Piegādātājam ir jānodrošina Sistēmas, tās komponenšu un funkciju veiktspējas testēšana, lai pārliecinātos par to, ka Sistēma atbilst specifikācijā noteiktajām veiktspējas prasībām.

Pasūtītājam pēc Sistēmas ieviešanas produkcijas vidē ir tiesības veikt neatkarīgu Sistēmu veiktspējas testēšanu. Piegādātājam ir jānovērš visas šo testu ietvaros konstatētās nepilnības bez papildus samaksas veikšanas Sistēmas garantijas laikā.



Prasības uzturamībai
Tabula 6 Prasības uzturamībai
	Prasības ID
	Prasības nosaukums un apraksts

	NFP-38 
	Prasības tehnoloģiju atbalstam
Sistēmas izveidē ir jāizmanto tehnoloģijas un izstrādes rīki, kuriem ražotājs nodrošina, ka izmantotās tehnoloģijas tiks uzturētas vēl vismaz 3 (trīs) gadus no to ražotāju puses, un Sistēmas funkcionalitāte šajā periodā varēs tikt papildināta pēc Pasūtītāja vēlmes. Iepriekšējā teikumā minētā prasība nav attiecināma uz tehnoloģijām, kas tika izmantotas esošo sistēmu izveidē un kas jau tiek lietotas esošajā Pasūtītāja infrastruktūrā. Ja tiek izmantotas tehnoloģijas ar mazāku uzturēšanas periodu kā 3 (trīs) gadi, Piegādātājam tas atsevišķi jāsaskaņo ar Pasūtītāju.

Sistēmas ekspluatācijā nedrīkst izmantot komponentes, kuras ražotājs pozicionē kā „Beta”, „Pre-release”, „Release candidate”, „obsolete”, „deprecated” vai arī kādā citā veidā nerekomendē izmantošanai sistēmās.


	NFP-39 
	Drošība uzturēšanas darbu laikā
Veicot Sistēmas garantijas uzturēšanas un uzturēšanas darbus, nedrīkst samazināties drošība, kas ļautu neautorizētiem lietotājiem piekļūt Sistēmā uzglabātajiem datiem, funkcijām un saskarnēm. Sistēmas pilnveidojumi nedrīkst samazināt Sistēmas drošību.

Veicamie pasākumi šīs prasības ievērošanai var ietvert neatkarīgu izejas koda pārskatīšanu, kā arī kā prasība Sistēmas vai tās daļas uzbūves procesu veikt Pasūtītāja vai tā nozīmētas trešās puses kontrolē. Piegādātājam ir jāpiegādā programmatūras pirmkodi un instalācijas komandfaili, kas var tikt izmantoti Sistēmas instalēšanā/uzstādīšanā bez Piegādātāja klātbūtnes.

